钦定古今图书集成/明伦汇编/氏族典/第372卷 > 《廖用贤尚友录》 > 詹鼎
## 钦定古今图书集成/明伦汇编/氏族典/第372卷 > 《廖用贤尚友录》 > 詹鼎

按《浙江通志》：“鼎，宁海人。豪迈奇伟。方谷珍闻其名，强
致之。时明师临庆元，谷珍遁于海，太祖怒，将诛之。鼎
为草表谢，辞恭而辨。太祖见之曰：‘孰谓方氏无人乎’？
乃舍不问。更以谷珍为左丞。鼎亦召至京师，为书万
馀言，须车驾出上之。太祖立马受读，付丞相授以官。
后以刑部郎中谪陕西而卒。”